cyanic-selkie/wikianc huggingface dataset:
Sudden Lights
2023. gads
2023. gadā grupa piedalījās konkursā Supernova 2023 ar dziesmu Aijā. Konkursā grupa uzvarēja un ieguva tiesības pārstāvēt Latviju 2023. gada Eirovīzijas dziesmu konkursā."Šūpuļdziesma, manuprāt, ir skaistākā un mīlestības pilnākā mūzikas forma. Redzot tumšos pasaules notikumus un ļaunuma izpostītās cilvēku dzīves, mēs nevarējām palikt vienaldzīgi. Tā tapa dziesma angļu valodā, tas ir mūsu mēģinājums mierināt ikvienu, kam sāp notiekošais. Dziesmas nosaukums dzimtajā valodā – latviešu tautasdziesmas noskaņās – vārdā, ko nav iespējams tulkot,' dziesmas jēgu skaidro 'Sudden Lights' solists Andrejs Reinis Zitmanis."
Savu Eirovīzijas promo turneju grupa sāks, uzstājoties Moldovas Eirovīzijas nacionālās atlases finālā.
Sprestiški
Ciema apkārtnē atrodas ūdenstilpes: Zabeļjes ezers, Silvestrinas ezers , Sprestišķu ezers.
Romāns Viks
Romāns Viks (Roman Wick; dzimis 1985. gada 30. decembrī) ir šveiciešu hokejists, malējais uzbrucējs, Šveices hokeja izlases dalībnieks. Pašlaik (2018) spēlē Šveices hokeja līgas klubā Cīrihes "Lions".
Spēlētāja karjera
Savu karjeru Viks uzsāka Klotenes "Flyers" kluba junioru sistēmā, 2002.—03. sezonā debitējot arī Šveices hokeja līgā. 2004. gada vasarā šveicietis pārcēlās uz Ziemeļameriku, nākamās divas sezonas aizvadot Rietumu hokeja līgā. 2006. gadā Viks atgriezās Klotenē, kluba sastāvā aizvadot nākamās četras sezonas.
2010.—11. sezonā Viks debitēja NHL, septiņas spēles aizvadot Otavas "Senators" sastāvā, pārējo sezonu pavadot tās AHL fārmklubā Bingemtonas "Senators", kluba sastāvā izcīnot Kaldera kausu. Pēc "Senators" sistēmā aizvadītās sezonas Viks atgriezās Klotenē, turpinot spēlēt vietējās "Flyers" sastāvā. 2012. gada vasarā pievienojās Cīrihes "Lions" vienībai. Turpmākajās trīs sezonās bija komandas rezultatīvākais spēlētājs. 2014. gadā kopā ar komandu kļuva par Šveices čempionu un tika atzīts par līgas vērtīgāko spēlētāju.
Šveices izlases rindās spēlējis trijos Pasaules čempionātos, kā arī 2010. un 2014. gada olimpiskajās spēlēs.
Aleksandrs Mista
Aleksandrs Mista (pl; dzimis Miškovā) ir Polijas starptautiskais lielmeistars šahā (2003) un lielmeistars šaha kompozīciju risināšanā (2016).
Biogrāfija
Daudzkārtējais Polijas junioru šaha čempionāta laureāts dažādās vecuma grupās:
2009. gadā Polijas šaha čempionātā izcīnījis bronzas medaļu. 2010. gadā ieņēmis 2. vietu Migela Naidorfa memoriālā. 2014. gadā uzvarējis Aradas (Rumānija starptautiskajā šaha turnīrā Banca Feroviar Open un bijis trešais Polijas šaha ātrspēles čempionātā Bidgoščā. Sekmīgi piedalījies tradicionālajos Hastingsas (Anglija) gadumijas šaha festivālos, kuros 2014. gadā dalījis 2.-4. vietu, bet 2015. gadā dalījis 1.-2. vietu.
FIDE 2003. gadā Mistam piešķīrusi starptautiskā lielmeistara (GM) nosaukumu, bet 2012. gadā - starptautiskā trenera nosaukumu.
Pazīstams arī kā šaha kompozīciju risināšanas turnīru dalībnieks. Polijas komandas sastāvā vairākkārt uzvarējis Pasaules čempionātā šaha kompozīciju risināšanā komandu ieskaitē (2012, 2013, 2014). 2016. gadā kļuvis par lielmeistaru arī šaha kompozīciju risināšanā.
Vangčuks
Vangčuks var būt:
Lone Survivor
Lone Survivor ir izdzīvošanas šausmu spēle.
Oga
Oga ir daudzsēklu auglis ar sulīgu augļapvalka vidējo (mezokarpu) un iekšējo kārtu (endokarpu).
Tās attīstās no apakšējās vai augšējās sēklotnes. Pēc morfoloģiskās klasifikācijas ietilpst vienkārši sulīgajos augļos, kur bez ogām tiek ieskaitīti arī kaulenis, ābols un hesperīds. Ogas raksturīgas vīnkokiem, ērkšķogām, jāņogām, mellenēm, dzērvenēm u. c. augiem. Arī kartupeļu, tomātu, ķirbju augļi ir ogas. Kļūdaini sadzīvē par ogām sauc arī zemenes, avenes un citu augu sulīgos augļus. Ogās ir daudz vitamīnu, kā arī citas vērtīgas vielas. Tāpēc tās tiek lietotas uzturā un medicīnā. Lielākā daļa ogu ir ēdamas, tomēr atsevišķu augu ogas ir indīgas.
Otkrytiye Arena
Otkrytiye Arena (ru) ir sporta stadions Maskavā, Krievijā. Stadionā ir 45 360 skatītāju vietas. Šijā stadionā mājas spēles aizvada futbola komanda Maskavas "Spartas" un Krievijas futbola izlase. Šeit ir noticis 2017. gada FIFA Konfederāciju kauss un notiks 2018. gada FIFA Pasaules kauss.
Jaunokra (Kastuļinas pagasts)
Jaunokra ir ciems Aglonas novada Kastuļinas pagastā. Izvietojies pagasta dienvidaustrumu daļā 7 km no pagasta centra Priežmales, 20 km no novada centra Aglonas un 253 km no Rīgas.
Apdzīvotā vieta izvietojusies pie autoceļa P60 (Dagda—Aglona), Okras ezera krastā. Pie Jaunokras atrodas valsts nozīmes arheoloģijas pieminekļi Jaunokras senkapi un Okras pilskalns.
Ķieģelis (filma)
"Ķieģelis" (en) ir 2005. gada ASV mistērijas trillera filma, kuras režisors un scenārija autors ir Raians Džonsons, kuram tā bija kinodebija. Filmā galvenās lomas atveido Džozefs Gordons-Levits, Nora Zehetnera, Noa Fleiss, Mets O'Līrijs, Noa Segens, Megana Guda, Emīlija de Ravina, Ričards Raundtrijs un Lukass Hass.
Filma stāsta par vidusskolēnu Brendanu (Gordons-Levits), kurš uzsāk meklēt savu bijušo draudzeni, kura pēkšņi pazūd.
"Ķieģelis" pirmizrāde notika Sandensas kinofestivālā, kur tā saņēma īpašo žūrijas balvu par oriģinalitāti, un to izplatīja Focus Features. Filma saņēma pozitīvas kritiķu atsauksmes un tā ir kļuvusi par kulta filmu.
Tadeušs Mazoveckis
Tadeušs Mazoveckis (pl; dzimis, miris ) bija poļu publicists, žurnālists, filantrops un politiķis.
Bija viens no Polijas neatkarīgās arodbiedrības "Solidaritāte" līderiem. Laikā no 1989. līdz 1991. gadam Tadeušs Mazoveckis bija Polijas ministru padomes priekšsēdētājs, kļūdams par pirmo nekomunistisko premjerministru Austrumu blokā pēc 1946. gada. Polijas pašreizējais ārlietu ministrs Radoslavs Sikorskis viņu ir nosaucis par vienu no "Polijas brīvības un neatkarības tēviem".
Riau Salas
Riau Salas (id) ir Indonēzijas pirmās pakāpes administratīvā iedalījuma vienība. Izvietojusies valsts ziemeļrietumos, aizņem vairākas salu grupas Natunas jūrā: Riau arhipelāgu, Lingas salas un Tudžuha arhipelāgu (Natunas salas, Anambasas salas, Tambelanas salas, Badasu salas, Pedžantanu un Peniki salas). Administratīvi iedalās divās pilsētās (provinces galvaspilsēta Tandžunpinana un lielākā pilsēta Batama) un 5 apriņķos.
Vindzors
Vindzors var būt:
Vipers
Vipers var būt:
Gelasijs
Gelasijs var būt:
Vitelsbahs
Vitelsbahs var būt:
Metjū Damba
Metjū (Mets) Damba (en, dzimis ) ir Kanādas hokejists, spēlē aizsarga pozīcijā. Pašlaik (2023) Damba pārstāv NHL komandu Minesotas "Wild". Iepriekš Damba ir spēlējis AHL komandā Aiovas "Wild" un Hjūstonas "Aeros".
Kanādas hokeja izlases sastāvā Damba ir spēlējis 2016. gada Pasaules čempionātā.
Vladimirovičs
Vladimirovičs var būt:
Sprikutova
Sprikutova ir ciems Pildas pagastā, Ludzas novadā. Atrodas 292 km attālumā no Rīgas.
Sīļukalns (Ābeļu pagasts)
Sīļukalns ir ciems Jēkabpils novada Ābeļu pagastā. Atrodas pagasta ziemeļos 1,5 km no pagasta centra Brodiem, 5,9 km no novada centra Jēkabpils un 149,4 km no Rīgas.
Apdzīvotā vieta atrodas Jēkabpils dienvidaustrumu pievārtē. Apdzīvotā vieta veidojusies ap Aleksandrijas (Aleksandrija) pusmuižu.
Emilio Butragenjo
Emilio Butragenjo (es, dzimis ) ir bijušais Spānijas futbolists, spēlēja uzbrucēja pozīcijā. Karjeras veiksmīgāko posmu Butragenjo aizvadīja Madrides "Real" komandā, kur izcīnīja sešus La Liga titulus.
Spānijas futbola izlases sastāvā Butragenjo ir spēlējis 1986. un 1990. gada FIFA Pasaules kausā, kā arī 1984. un 1988. gada Eiropas čempionātā.
Sasniegumi
Real Madrid
Zebrus un Svētes ezers
Zebrus un Svētes ezers ir dabas liegums Dobeles novadā. Izvietojies novada dienvidos Lielauces pauguraines austrumu daļā, ietver Zebrus un Svētes ezerus ar apkārtējiem purviem (Zebrus purvs, Elkus purvs, Ļūmaiņu purvs); administratīvi ietilpst Bikstu un Zebrenes pagastos. Teritorija izveidota 1957. gadā, lai aizsargātu Zebrus un Svētes ezerus ar apkārtējo ainavu. Dabas lieguma galveno daļu aizņem eitrofi ezeri, sastopami arī purvaini meži un minerālvielām bagāti avoti un avotu purvi. 2001. gadā pēc 60 gadu pārtraukuma atkal konstatēta dzeltenā dzegužkurpīte. Ir arī neliela Lēzeļa lipares populācija. Ezers ir piemērota barošanās vieta retām un īpaši aizsargājamām sikspārņu sugām. Nozīmīga putnu aizsardzības vieta. Natura 2000 teritorija.
Erlitou kultūra
Erlitou kultūra (zh, Èrlǐtóu Wénhuà) ir Ķīnas Bronzas laikmeta kultūra, kas pastāvēja laikā starp 1900. un 1500. g.p.m.ē. Atrastie priekšmeti un pilsētu palieku apjoms liecina, ka šī bija pirmā valsts Ķīnā.
Erlitou arheoloģisko izrakumu vieta atrodas Henaņas provincē, netālu no Jaņši pilsētas. Erlitou kultūras paliekas atrastas arī blakus esošajās Šaņsji, Šaaņsji un Hubei provincēs.
Ķīnas arheologi ir izvirzījuši hipotēzi, ka Erlitou atraktās celtņu paliekas ir uzskatāmas par mītiskās Sja dinastijas valsts galvaspilsētu.
Erlitou atklāja 1959. gadā. Šeit atrastas pils kompleksa un karalisko kapeņu paliekas. Atklātas daudzas bronzas priekšmetu darbnīcas, jo šeit vairumā izgatavoja rituālos bronzas traukus ding. Arheoloģiskā zona ir ap 3 kv.km liela.
Džino Mēders
Džino Mēders (de; dzimis, miris ) bija Šveices šosejas un treka riteņbraucējs, kura pēdējā pārstāvētā komanda bija UCI WorldTeam . Mēders gāja bojā pēc gūtajām traumām 2023. gada Tour de Suisse laikā.
Karjera
Pirms kļūšanas par profesionālu šosejas braucēju Mēders bija augsta līmeņa treka riteņbraucējs, kurš piedalījās 2016. gada Eiropas čempionātā trekā komandu iedzīšanas sacensībās. Viņš kļuva par profesionāli 2019. gadā, pievienojoties UCI WorldTeam komandai. 2020. gada oktobrī viņš tika iekļauts komandas sastāvā startam 2020. gada Vuelta a España.
Sprinda
Sprinda ir ciems Silmalas pagastā, Rēzeknes novadā. Atrodas 238 km attālumā no Rīgas.
Džino Mēders
Karjera
2021. gada Parīze—Nica sacensību 7. posmā Mēders piedalījās atrāvienā un gandrīz uzvarēja posmā. Tomēr pēdējos 50 metros viņu noķēra un apsteidza Primožs Rogličs. Viņam tika piešķirta dienas cīnītāja balva.
Vēlāk šajā gadā Mēders startēja 2021. gada Vuelta a España. Zaudējis trīs minūtes pirmajos astoņos posmos, viņš sāka uzrādīt labus rezultātus, sākot no devītā posma, kad kalnu posmā uz Alto de Velefique finišēja septītais. Atlikušajā sacensību laikā viņš turpināja demonstrēt spēcīgu sniegumu, vienlaikus kalpojot par komandas līdera Džeka Heiga palīgu. 17. posmā, kas finišēja Lagos de Covadonga virsotnē, Mēders finišēja ar elites grupu, kas finišēja pusotru minūti aiz sacensību līdera Primoža Rogliča. Rezultāts viņu ierindoja kopvērtējuma labāko desmitniekā. Nākamajā dienā sacensību posmā uz Altu d'El Gamoniteiru ar augstāko kāpumu Heigs un Mēders ierindojās attiecīgi piektajā un septītajā vietā, atpaliekot nepilnu minūti, Mēders pakāpās uz astoto vietu kopvērtējumā. Sacensību priekšpēdējā posmā Mēders un Heigs kopā ar Rogliču, Enriku Masu un Ādamu Jeitsu veidoja piecu braucēju grupu, kas no kopvērtējuma līdera grupas aizbēga trešajā kāpumā no beigām. Grupa turpināja palielināt savu pārsvaru pār citiem pretendentiem, ļaujot Mēderam iekļūt kopvērtējuma labāko pieciniekā, bet Heigam trijniekā. Mēders arī izvirzījās vadībā jauno braucēju ieskaitē, apsteidzot Eganu Bernalu. Viņš noturēja savu pozīciju arī pēc pēdējās dienas individuālā brauciena, finišējot Vuelta piektajā vietā un gūstot uzvaru jauno braucēju ieskaitē.
Negadījums un nāve
Tour de Suisse piektā posma laikā 2023. gada 15. jūnijā Džino Mēders krita pagriezienā, nobraucienā no posma augstākā punkta Albula pārejā. Dažas minūtes iepriekš amerikāņu riteņbraucējs Magnuss Šefīlds bija nokritis gandrīz tieši tajā pašā vietā. Tika konstatēts, ka Mēders ir bezsamaņā un iegrimis ūdenī. Viņš tika reanimēts un ar helikopteru nogādāts Kūras slimnīcā. Nākamajā dienā, 2023. gada 16. jūnijā, Mēders no gūtajiem savainojumiem nomira.
Ansels Adamss
Uzskatāms par vienu no 20. gadsimta nozīmīgākajiem ainavu fotogrāfiem. Viņa melnbaltās ASV rietumu (it īpaši Josemitu nacionālā parka) ainavu fotogrāfijas ir plaši izmantotas kalendāros, plakātos, grāmatās, internetā. Bija viens no fotogrāfu grupas Group f/64 dibinātājiem.
Džereds Spurdžons
Džereds Spurdžons (en, dzimis ) ir Kanādas hokejists, spēle aizsarga pozīcijā. Pašlaik (2022) Spurdžons pārstāv NHL komandu Minesotas "Wild", kur pilda komandas Kapteiņa funkcijas. Iepriekš Spurdžons ir spēlējis AHL komandā Hjūstonas "Aeros" un NLA līgas komandā Langnavas "Tigers".
Volters
Volters var būt:
Veselība (Ābeļu pagasts)
Apdzīvotā vieta atrodas Daugavas kreisajā krastā uz ziemeļaustrumiem no Tārpu purva, pie autoceļa V783 (Jēkabpils – Dignāja – Ilūkste).
Sanktpēterburgas stadions
Sanktpēterburgas stadions (ru) ir sporta stadions Sanktpēterburgā Krievijā. Stadionā var ietilpt koncerta laikā 80 000 skatītāju, bet futbola spēles laikā 64 287 skatītāji. Šeit ir noticis 2017. gada FIFA Konfederāciju kauss un tiks aizvadītas 2018. gada FIFA Pasaules kausa spēles. Stadionā savas mājas spēles aizvada Sanktpēterburgas "Zenit".
Dzenis Vudijs (filma)
Lai arī filma ir uzņemta angļu valodā, tā tika demonstrēta tikai Latīņamerikas kinoteātros, kur filmai bija labs noiets, jo šis animācijas tēls joprojām ir ļoti populārs. Pārsvarā filma tika izdota uzreiz mājas video ierakstos. Filma pārsvarā saņēma negatīvas kritiķu atsauksmes.
5A. trolejbusu maršruts (Rīga)
'''5A. trolejbusu maršruts''' bija Rīgas sabiedriskā transporta pagaidu trolejbusu maršruts, kas pilnībā aizstāja 5. autobusu maršrutu no 2021. gada 15. marta līdz 31. jūlijam un kursēja no Abrenes ielas līdz Mežciemam. Posmā no centra līdz Purvciemam trolejbusi kursēja pieslēdzoties kontakttīklam, pārējo maršruta daļu — ar dīzeļģeneratoru. Trolejbusi izmantoja dīzeļģeneratoru arī pilsētas centrā.
5A. trolejbusu maršruta kopējais garums bija 24,595 km. Maršruta Abrenes iela — Mežciems kopējais garums bija 11,851 km, bet maršruta Mežciems — Abrenes iela kopējais garums bija 12,744 km.
Darbdienās pa maršrutu kursēja 3 trolejbusi, kuri pavisam veica 67 reisus, bet brīvdienās — tikai 2 trolejbusi, kuri pavisam veica 33 reisus.
5A. trolejbusu maršrutu apkalpoja 2. trolejbusu parks. Tajā kursēja tikai Škoda 27Tr Solaris trolejbusi.
Maršruts
Abrenes iela — Mežciems kursēja pa šādām ielām: Abrenes iela, Dzirnavu iela, Satekles iela, Marijas iela, A. Čaka iela, Ieriķu iela, Dzelzavas iela, Ulbrokas iela, S. Eizenšteina iela, Mežciema iela un Hipokrāta iela.
Mežciems — Abrenes iela kursēja pa šādām ielām: Hipokrāta iela, Mežciema iela, S. Eizenšteina iela, Ulbrokas iela, Dzelzavas iela, Vaidavas iela, Ieriķu iela, A. Čaka iela, Marijas iela, Gogoļa iela, Turgeņeva iela un Abrenes iela.
Viljams Lauva
Viens no visilgāk valdījušiem Skotijas karaļiem. Kļuva par karali pēc brāļa Malkolma VI nāves. Iesaistījās karā Anglijas karaļa sievas un dēlu pusē, kuri sacēlās pret tēvu Henriju II 1173. gadā. 1174. gada 13. jūlijā Viljams Lauva tika saņemts gūstā un ieslodzīts Falēzē, Normandijā. Lai atbrīvotos no ieslozījuma, atzina sevi par Henrija II vasali, bet Skotijā ļāva izvietot angļu karaspēku. Šis karaļa lēmums izraisīja vairākas sacelšanās, kuras tika apspiestas. Viljama Lauvas pakļautība Anglijas karalim beidzās pēc piecpadsmit gadiem 1189. gada 5. decembrī, kad Anglijas karalim Ričardam I bija nepieciešami līdzekļi Trešajam Krusta karam, un viņš piekrita atbrīvot Viljamu no līguma pret 10 000 sudraba markām.
5A. trolejbusu maršruts (Rīga)
Pieturvietas
5A. trolejbusu maršrutā pavisam kopā bija 44 pieturas. Maršrutā Abrenes iela — Mežciems bija 22 pieturas, tāpat arī maršrutā Mežciems — Abrenes iela bija 22 pieturas.
Ziediņš
Ziediņš var būt:
Aumeisteri
Aumeisteri (agrāk Aumeisters, Serbigale) ir ciems Smiltenes novada Grundzāles pagastā. Atrodas pagasta ziemeļu daļā uz Aumeisteru paugurvaļņa. Ciemā atrodas Aumeisteru muižas kungu māja ar palīgēkām, tās ietverošu parku, uzstādinātu dīķi un muižas pārvaldnieka māju. Atrodas pie valsts autoceļa V248 (Cirgaļi–Palsmane–Ūdrupe)
Vēsture
Ciems izveidojies 1533. gadā celtās Aumeisteru muižas (Aumeisteris, Hofmeistershof, Serbigal) centrā. 1905. gada revolūcijas laikā Aumeisteros soda ekspedīcija nošāva vietējos pretošanās kustības dalībniekus. Pēc 1920. gada zemes reformas Aumeisteru muiža tika sadalīta 221 vienībā 4861 ha kopplatībā un muižas pilī iekārtota skola.
1925. gadā Aumeisteru pagastu pārdēvēja par Cirgaļu pagastu. 1944. gada septembrī, Vērmahta Valkas aizsardzības līnijas kauju laikā pret Sarkanās armijas uzbrukumu, tika sagrauta Aumeisteru baznīca. Pēc kara beigām 1945. gada 2. novembrī Cirgaļu pagastā izveidoja Aumeisteru un Cirgaļu ciema padomes. 1949. gada 31. decembrī Aumeisteru ciemu iekļāva Smiltenes rajonā, 1961. gadā pievienoja Grundzāles ciema padomei.
Iedzīvotāju skaita izmaiņas
Esošajās robežās, pēc CSB datiem.
Noslēpumainā āda
"Noslēpumainā āda" (en) ir 2004. gada ASV un Nīderlandes drāmas filma, kuras režisors, producents un scenārija autors ir Gregs Araki. Filmā galvenās lomas atveido Džozefs Gordons-Levits, Breidijs Korbets, Mišela Trahtenberga, Džefs Likons, Bills Seidžs, Mērija Linna Raiskeba un Elizabete Šū. Filma ir balstīta uz Skota Heima 1995. gada romānu ar tādu pašu nosaukumu.
"Noslēpumainā āda" pirmizrāde notika Venēcijas kinofestivālā.
Žolio-Kirī
Žolio-Kirī var būt:
Čiučiši
Čiučiši var būt:
Burj Al Arab
Burj Al Arab (ar — ‘Arābu tornis’) ir luksusa viesnīca Dubaijā, Apvienotajos Arābu Emirātos. Esot 321 m augsta, tā ir ceturtā augstākā viesnīca pasaulē, ilgu laiku (1999—2009) bija arī pasaulē augstākā, un otra augstākā viesnīca Dubaijā. Burj Al Arab pa 11 metriem pārspēj viesnīca Ray Rayhaan(333 metri) Burj Al Arab atrodas uz mākslīgas salas 280 m attālumā no krasta. Ēkas būvniecība tika uzsākta 1994. gadā, pēc pieciem gadiem tā tika pabeigta, un tā paša gada decembrī viesnīca tika atvērta. Burj Al Arab būvniecība izmaksāja 650 miljonus ASV dolāru. Tās arhitekts ir brits Toms Raits. Ēkai ir 60 stāvi, 202 istabas klientiem, 18 lifti.
Numuri
Viesnīcā atrodas 202 luksusa numuri. Tie ir izvietoti 28 stāvos, to platība ir no 170 līdz 780 kvadrātmetriem.No numuriem paveras skats uz Arābijas līci,pludmali un panorāmas skats uz Dubaiju. Viesnīcā ir pieejami septiņu veidu luksusa numuri:
Vienas guļamistabas luksusa numurs(One bedroom delux suite)
Katra numura izmērs ir 170 kvadrātmetri. Numuros atrodas liela viesistaba ar atpūtas zonu, ēdam zona četrām personām, privāto bāru, viesu vannasistaba, ģērbtuve, guļamistaba ar king size gultu vai divām atsevišķām gultām un vannasistaba ar džakuzi.
Divu guļamistabu luksusa numurs(Two bedroom delux suite)
Katra numura izmērs ir 335 kvadrātmetri. Numuros atrodas dzīvojamā istaba ar plašu balkonu, ēdam zona četrām personām, privātais bārs, viesu vannasistaba, ģērbtuve, guļamistaba ar king size gultu vai divām atsevišķām gultām un grezna vannasistaba ar džakuzi.
Panorāmas lukss numurs(Panoramic suite)
Numura izmērs ir 225 kvadrātmetri, kurš ir izvietots divos stāvos. Numurā atrodas dzīvojamā istaba ar plašu balkonu no kuras paveras skats uz Dubaiju, ēdam zona četrām personām,privātais bārs,viesu vannasistaba, ģērbtuve,, guļamistaba ar king size gultu vai divām atsevišķām gultām,grezna vannasistaba ar džakuzi,starp guļamistabu un dzīvojamo istabu nav sienu.
Kluba lukss numurs(Club suite)
Numura izmērs ir 330 kvadrātmetri. Numurs atrodas divos stāvos. Numuros atrodas dzīvojamā istaba ar plašu balkonu, biljarda galdu, ēdam zona sešām personām, kokteiļbārs, viesu vannasistaba, lielu skapi,atpūtas zona, ģērbtuve, guļamistabas ar king size gultām vai divām atsevišķām gultām,katrā guļamistabā ir liels balkons un grezna vannasistaba.
Diplomātu luksus numurs(Diplomatic suit)
Numura izmērs ir 670 kvadrātmetri,numurā ir trīs guļamistabas. Numuros atrodas trīs plašas atpūtas zonas, ēdam zona astoņām personām, virtuve, atsevišķa ieeja, bibliotēka, kabinets, bārs ar krēsliem četrām personām, viena istaba ar divām atsevišķām gultām, divas guļamistabas ar king size gultām un atsevišķām un greznām vannasistabām.
Prezident lukss numurs(Presidential suit)
Numura izmērs ir 667 kvadrātmetrus liels, tas ir izvietots pa visu viesnīcas 24 stāvu. Numurā ir pieejams privātais bārs ar lielu viesistabu, plaša ēdam zona ar virtuvi, atsevišķu ieeju, bibliotēku un kabinetu, divas guļamistabas, kurā katrā atrodas marmora vannasistaba ar burbuļvannu, plašu dušu un porcelāna piederumiem.
Royal lukss numurs(Royal suite)
Numura izmērs ir 780 kvadrātmetru, numurā atrodas divas plašas un karaliskas istabas. Numura interjerā ir leoparda ādas paklāji,marmora un zelta kāpņu telpa, Carrarra marmora grīdas un sarkankoka mēbeles. Numurs ir izvietots viesnīcas pēdējā stāvā jeb 25 stāvā. Numurā pieejams privātais lifts, privātais kinoteātris, ēdam zona, bibliotēka, plašs balkons,divas guļamistabas kurās katrā atrodas rotējošas king size gultas un marmora vannasistabas ar burbuļvannu, plašu dušu un porcelāna piederumiem.
Restorāni un bāri
Viesnīcas 60 stāvos ir izvietoti seši restorāni un divi bāri. Kā arī restorāns Al Muntaha, kas ir viens no pasaulē augstākajiem restorāniem, tas atrodas 200 metru augstumā. Restorānā pusdienas vienai personai svārstās no 52 latiem līdz 115 latiem.
Restorāni:
Al Iwan
Restorāns atrodas viesnīcas pirmajā stāvā, tajā pasniedz arābu virtuvi. Tā ietilpība ir līdz 110 personām. Dienā no restorāna paveras skats uz jūru, bet naktī tas tiek pārveidots par greznu restorānu ar grezniem galdiem. Pusdienas restorānā vienai personai maksa no 365 AED(52 lati), bet vakariņas sākot no 410 AED(58 latiem).
Al Mahara
Restorāns atrodas pirmajā stāvā, tajā tiek pasniegti dažādi jūras velšu ēdieni. Tā ietilpība ir 74 personām, tajā atrodas liels akvārijs ar dažādām eksotiskām zivīm. Pusdienas vienai personai maksā sākot no 390 AED(55 latiem), bet vakariņas vienai personai sākot no 560 AED(80 latiem) līdz 950 AED(135 latiem).
Bab Al Yam
Restorāns atrodas viesnīcas ceturtajā stāvā pie baseina, tajā tiek pasniegta internacionālā virtuve. Ietilpība restorānam ir 60 cilvēkiem. Pusdienas šai restorānā netiek pasniegtas, bet vakariņas restorānā vienai personai ir sākot no 330 AED(47 latiem).
Junsui
Restorāns atrodas viesnīcas pirmajā stāvā, tajā tiek pasniegta japāņu virtuve. Tā ietilpība ir 88 personām. Pusdienas šai restorānā vienai personai izmaksā sākot no 365 AED(52 latiem), bet vakariņas sākot no 410 AED(58 latiem).
Majlis al Bahar
Restorāns atrodas pludmalē ar skatu uz Burj Al Arab un jūru, tajā tiek pasniegts Vidusjūras ēdieni. Ietilpība restorānā ir 90 personām.
Sahn Eddar
Restorāns atrodas viesnīcas pirmajā stāvā, tajā tiek pasniegta internacionālā virtuve. Restorāna tiek pasniegtas brokastis, kuru cena ir sākot no 260 AED(37 latiem), kā arī kokteiļi un alkoholiskie dzērieni.
Skyview Bar
Bārs atrodas viesnīcas divdesmit septītajā stāvā blakus restorānam Al Muntaha. Tas tāpat kā restorāns atrodas 200 metru augstuma un no tā paveras skats uz Dubaiju. Bāra balkona atrodas vietas 70 personām, bet bars ir piemērots divpadsmit cilvēkiem. Kokteiļi bārā maksā sākot no 250 AED(35 latiem).
Lopitāla kārtula
Lopitāla kārtula ļauj netieši atrast funkciju dalījuma robežu, ja tiešie robežas noteikšanas paņēmieni noved līdz nenoteiktībai vai. Šim nolūkam sākotnējo funkciju dalījuma vietā aplūko to atvasinājumu dalījumu, kas daudzos gadījumos palīdz atbrīvoties no nenoteiktības.
Kārtula nosaukta franču matemātiķa Gijoma Lopitāla (1661–1704) vārdā, kaut arī to atklāja Lopitāla skolotājs, Šveices matemātiķis Johans (I) Bernulli. Lopitāls bija pirmais, kurš šo kārtulu nopublicēja — savā diferenciālrēķinu mācības grāmatā 1696. gadā.
Formulējums un noteikumi
Pieņemsim, dotas funkcijas f(x), g(x), un
Ja eksistē robeža
Kārtulas neapgriežamība
Apgrieztais princips nedarbojas: no tā, ka robežvērtība eksistē, nevar izsecināt, ka eksistē arī.
Arī neesamība vēl nenozīmē  neesamību.
Piemērs ar skaitlisku robežvērtību
Jāatrod robeža. Šeit        un.
Tā kā un, pastāv nenoteiktība \frac{0}{0}.
Tāpēc aplūkosim. Ja šī robeža eksistē, varēs izmantot Lopitāla kārtulu. Tātad, saskaņā ar Lopitāla kārtulu:
Piemērs ar robežvērtību ∞
Jāatrod robeža. Šeit       un.
Tā kā   un  , pastāv nenoteiktība.
Ja eksistē, varēs izmantot Lopitāla kārtulu.
Lopitāla kārtulas izpratnē \infty ir skaitlis un robežvērtība \infty tiek uzskatīta par eksistējošu. Tātad, saskaņā ar Lopitāla kārtulu,
Kārtulas secīgas izmantošanas piemērs
Ja pēc vienas diferencēšanas atkal rodas nenoteiktība vai, Lopitāla kārtulu var pielietot atkārtoti, aplūkojot otro atvasinājumu attiecību, utt. Pieņemsim, jāatrod robeža. Šeit pēc pirmās diferencēšanas nenoteiktība vēl saglabājas, bet pēc otrās pazūd.
Nenoteiktības neesamība
Neievērojot nenoteiktības esamības nepieciešamību, var iegūt nepareizus rezultātus. Aplūkosim sekojošo piemēru, kurā Lopitāla kārtula tiek uzreiz pielietota divas reizes ātras risināšanas labad.
Šis rezultāts ir nepareizs. Kļūda ir radusies tāpēc, ka pirms otrās diferencēšanas netika ievērota prasība par nenoteiktības esamību. Pirmie atvasinājumi dod noteiktu dalījumu, no kura var tieši atrast pareizo robežvērtību 3.
Robežvērtības neesamība
Prasība par robežvērtības esamību ir būtiska, jo dažas funkcijas f \, ' un/vai g\,' var nerimstoši svārstīties. Ja tas notiek, Lopitāla kārtulu pielietot nevar.
Piemēram, un. Tātad, argumentam x tiecoties uz \infty, pastāv nenoteiktība.
Bet Lopitāla kārtulu pielietot nevar, jo neeksistē kosinusa un sinusa funkciju periodiskuma dēļ, argumentam x tiecoties uz \infty. Tajā pat laikā sākotnējam dalījumam robežvērtība ir — to var atrast, pārveidojot sākotnējo dalījumu divos dalījumos:.
Kārtulas pieminēšana daiļliteratūrā
Arkādija un Borisa Strugacku fantastikas romānā "Pirmdiena sākas sestdien" (1965) dežurējoši dēmoni laika kavēšanai stāsta viens otram anekdotes par nenoteiktības novēršanu ar Lopitāla metodi.
Spriņdži
Spriņdži ir ciems Riebiņu pagastā, Riebiņu novadā. Atrodas 207 km attālumā no Rīgas.
Ciema apkārtnē atrodas Preiļu vecticībnieku baznīca.
Iedzīvotāju skaita izmaiņas
Esošajās robežās, pēc CSB datiem.
Nacionālo devīžu uzskaitījums
Šajā uzskaitījumā apkopotas visas valstu (arī bijušo/agrāko) un teritoriju (arī atkarīgo teritoriju) devīzes (moto).
Valsts devīze tiek izmantota lai īsā frāzē aprakstītu valsts mērķus, nodomus. Devīzes atsevišķām valstīm ir iekļautas arī karogos un ģerboņos, vai arī attēlotas uz nacionālās valūtas
Martins Gernāts
Martins Gernāts (sk, dzimis ) ir Slovākijas hokejists, spēlē aizsarga pozīcijā. Kopš 2021. gada Gernāts pārstāv Nacionālās līgas komandu Lausanne HC. 2011. gada NHL draftā Gernātu ar kopējo 122. numuru piektajā kārtā izvēlējās Edmontonas "Oilers".
Iepriekš Gernāts ir spēlējis AHL komandās Oklahomasitijas "Barons", Beikersfīldas "Condors" un Sandjego "Gulls", Čehijas Ekstralīgas komandās Prāgas "Sparta" un Tršinecas "Oceláři" un Slovākijas Ekstralīgas komandā HC Košice.
Slovākijas hokeja izlases sastāvā piedalījies 2017. un 2021. gada Pasaules čempionātā. Izcīnījis bronzas medaļu 2022. gada ziemas olimpiskajās spēlēs.
Veņs Dzjabao
Veņs Dzjabao (zh, ; dzimis ) ir Ķīnas politiķis, no 2003. līdz 2013. gadam bija Ķīnas premjerministrs.
Laikā no 1986. gada aprīļa līdz 1993. gada martam bija Komunistiskās partijas ģenerālbiroja vadītājs, 1998. gadā tika paaugstināts līdz vicepremjera amatam, Veņa pārraudzībā bija lauksaimniecība un finanses. 2003. gada martā kļuva par Ķīnas premjerministru. Tāpat no 2002. līdz 2012. gadam viņš bija Komunistiskās partijas Politbiroja patstāvīgās komitejas loceklis.
Herberts Zommers
Herberts Zommers (dzimis, miris ) bija latviešu aktieris un režisors. Latvijas PSR Nopelniem bagātais skatuves mākslinieks (no 1949. gada).
No 1917. līdz 1922. gadam - aktieris Valmierā. No 1922. līdz 1940. gadam Dailes teātra aktieris. No 1940. līdz 1944. gadam - aktieris Jelgavā. No 1945. līdz 1983. gadam - aktieris Latvijas PSR Drāmas teātrī (tagad Latvijas Nacionālais teātris). Tēlojis Latvijas PSR un PSRS republiku filmās, parasti epizodēs.
Zubovs
Zubovs (ru, no зу́б — 'zobs'; sieviešu dzimtē Zubova (Зу́бова)) ir krievu. Cilvēki ar šo uzvārdu:
Lielupes palienes pļavas
<mapframe text="Lielupes palienes pļavas" width=280 height=280 zoom=11 > { "type": "ExternalData", "service": "geoshape", "ids": "Q29424502" } Lielupes palienes pļavas ir dabas liegums Jelgavas pilsētā un Jelgavas novadā. Izvietojies Lielupes krasta palienēs, veidojas no četrām atsevišķām teritorijām. Lielākā no tām aizņem Pilssalas ziemeļu daļu un pļavas upes labajā krastā; vidējā teritorija aizņem palieni starp Platones un Vircavas ietekām. Divas mazākas teritorijas atrodas Lielupes abos krastos starp Kārniņiem un Āni. Dabas liegums izveidots 1999. gadā, lai saglabātu dabiskās palieņu pļavas Lielupes krastos. 2004. gadā liegums paplašināts, pievienojot tam vēl divas palieņu pļavu teritorijas 97 ha platībā. Dabas liegumā konstatētas 27 īpaši aizsargājamas augu un dzīvnieku sugas, kā arī trīs ES Biotopu direktīvā minētie biotopi — eitrofas augsto lakstaugu audzes (ar dižzirdzeni) un mēreni mitras pļavas. Liegums ir nozīmīga tārtiņveidīgo putnu ligzdošanas vieta un migrējošo ūdensputnu atpūtas vieta. Natura 2000 teritorija.
Smiltāju čakstīte
Smiltāju čakstīte jeb dūkainā čakstīte (Oenanthe isabellina) ir maza auguma mušķērāju dzimtas (Muscicapidae) dziedātājputns, kas sastopama Eiropā, Āzijā un Āfrikā. Ģeogrāfisko variāciju nav.
Izplatība
Smiltāju čakstīte ir gājputns, ligzdo Eiropas dienvidaustrumos (Grieķijā, Bulgārijā, Rumānijā, Ukrainas dienvidos un Krievijā), austrumu virzienā areālam plešoties pāri Centrālāzijai līdz Baikālam, Mongolijai un Ķīnas ziemeļrietumiem. Ligzdo arī Tuvajos Austrumos, īpaši ziemeļu daļā, un Aizkaukāzā.
Raiens Hartmans
Raiens Hartmans (en, dzimis ) ir ASV hokejists, spēlē uzbrucēja pozīcijā. Pašlaik (2019) Hartmans pārstāv NHL komandu Minesotas "Wild". Iepriekš Hartmans ir spēlējis Čikāgas "Blackhawks", Našvilas "Predators" un Filadelfijas "Flyers", kā arī AHL komandā Rokfordas "IceHogs".
Smiltāju čakstīte
Izplatība
Ziemo Āfrikā, galvenokārt tās austrumu daļā un Āzijas dienvidrietumos (Arābijas pussalā, Irānas un Pakistānas dienvidos, Indijas ziemeļrietumos).
Latvijā
Smiltāju čakstītei Latvijā bijis viens novērojums, bet tā varētu būt biežāk sastopama. Piemēram, Somijā reģistrēti 26 novērojumi, no kuriem pēdējie trīs 2014. gadā, Zviedrijā — 17 novērojumi, no tiem pēdējais 2012. gadā.
Izskats
Smiltāju čakstīte ir lielākā no visām smiltāju čakstīšu ģints sugām. Ķermeņa garums 15—19 cm, spārnu plētums 27—33 cm, svars 21—39 g. Kopumā mātītes ir nedaidz mazākas un pelēkākas nekā tēviņi, bet to izskats ir samērā līdzīgs, kā arī sezonālās atšķirības ir ļoti minimālas. Tai ir garš, spēcīgs knābis, gara, vienmērīgi velmēta galva, salīdzinoši garš ķermenis, lieli spārni, plata aste un garas kājas.
Tā kā smiltāju čakstītei ir garas kājas un nagi, un spēja plaši izplest pirkstus, veidojot stabilu atbalsta virsmu uz zemes, tā spēj skriet ievērojamā ātrumā. Apspalvojums ir gaiši pelēkdzeltens vai pelēkbrūns, kontrasts starp muguru un vēderu ir ļoti neliels. Tas ir pat mazāk izteikts kā citu sugu mātītēm. Salīdzinoši tā ir visgaišākā no visām smiltāju čakstītēm, un vienīgā košā iezīme tēviņiem ligzdošanas sezonas laikā ir acu melnā josla, nedaudz tumšāki spārni nekā ķermenis un plata, melna josla uz astes.
Līdzīgas sugas
Smiltāju čakstīte atgādina akmeņčakstīti ārpus ligzdošanas sezonas, un abas sugas ir grūti vienu no otras atšķirt. Smiltāju čakstīte ir nedaudz lielāka un pelēkāka, ar spēcīgāku, garāku un viegli līku knābi, garākām kājām, bet īsāku asti.
Uzvedība
Uzturas atklātās, sausās, smilšainās un akmeņainās vai klinšainās vietās ar nabadzīgu veģetāciju, līdzenumos un kalnos, tuksneša nomalēs, pustuksnešos un stepēs. Sastopamība parasti sakrīt ar smilšu peļu izplatību. Tā kā smiltāju čakstīte ligzdo grauzēju alās, tad izvairās no vietām ar irdenām un plūstošām smiltīm vai granti. Uzturas līdz 3500 metriem virs jūras līmeņa. Reizēm smiltāju čakstīte ieklejo zaļākos, zāļainākos, ar veģetāciju bagātākos reģionos.
Ziemas periodā smiltāju čakstīte ir vienpate un teritoriāla, bet ziemas beigās, kā arī migrācijas laikā sāk veidoties pāri. Migrē pa vienam vai nelielās grupās līdz 10—15 īpatņiem.
Barošanās
Barojas ar dažādiem nelieliem bezmugurkaulniekiem, galvenokārt ar kukaiņiem, piemēram, ar vabolēm un skudrām. Lai atrastu barību, smiltāju čakstīte parasti rakājas pa augsnes virskārtu. Tā mēdz arī sēdēt novērošanas postenī vai reizēm plivināties gaisā nelielā augstumā un vērot zemi. Pamanījusi upuri, tā strauji laižas lejup, pēc tam izvēlas jaunu novērošanas posteni. Reizēm smiltāju čakstīte, ķerot kukaiņus, pārvietojas pa zemi kā sienāzis. Jauno putnu barošanās ir vienveidīgāka nekā pieaugušajiem, un tie galvenokārt barojas ar tauriņiem.
Ligzdošana
Ligzdošanas sezona atkarībā no ligzdošanas areāla ir atšķirīga, piemēram Izraēlā tā sākas aprīļa vidū un beidzas jūlija vidū, Armēnijā no marta līdz jūnijam. Ligzdai ir sekla, masīva kausa forma, tā sakrauta no sausas zāles, saknēm, dzīvnieku vilnas spalvām. Tā atrodas dziļi kādā no grauzēju alām (95—310 cm dziļumā ), reizumis bišu dzeņa alā, dabīgā iedobē vai alā.
Smiltāju čakstītes veido monogāmus pārus. Sezonā parasti ir divi perējumi, bet augstkalnos viens. Dējumā ir 4—7 olas. Inubācijas periods ilgst apmēram 12—15 dienas, perē tikai mātīte. Par mazuļiem rūpējas abi vecāki. Jaunie putni ligzdu atstāj apmēram 13 dienu vecumā. Vecāki turpina barot un rūpēties par tiem arī pēc tam, kad tie atstājuši ligzdu, apmēram 12—14 dienas. Pēc tam vecāki tos padzen no savas teritorijas. Otrais perējums tiek uzsākts pirms pirmā jaunā paaudze ir atstājusi ligzdošanas teritoriju.
Hrustaļnija
Hrustaļnija (uk) ir apgabala pakļautības pilsēta Ukrainas austrumos Luhanskas apgabalā. Izvietojusies apgabala dienvidrietumos. Hrustaļnijas pilsētas padomei pakļautas Vahruševes, Miusinskas un Petrovskes pilsētas un Zaporižžas, Sofijivskas, Hrustaļnes un Šterivkas pilsētciemati un (kopā 154 km², 124 033 iedzīvotāji (2012) ).
Apdzīvotā vieta dibināta 1895. gadā kā ciemats pie akmeņogļu ieguves šahtas un nosaukta pēc tuvējās dzelzceļa stacijas par Krindačivku, kas savukārt savu nosaukumu ieguva no bijušā zemes īpašnieka Krindača uzvārda. 1920. gadā ciemats pārdēvēts par Krasnijluču (ru), bet 1925. gadā tam piešķirtas pilsētas tiesības. Mūsdienās ievērojams Donbasa akmeņogļu ieguves centrs. Kopš 2014. gada Donbasa kara rezultātā faktiski atrodas neatzītās Luhanskas tautas republikas (LTR) pakļautībā. 2016. gadā Ukrainas parlaments oficiāli pārdēvēja pilsētu par Hrustaļniju, bet LTR šo nosaukuma maiņu neatzina.
Marsels Desajī
Marsels Desajī (fr, dzimis ) ir bijušais Francijas futbolists, spēlēja aizsarga pozīcijā.
Savu karjeru Desajī sāka Ligue 1 komandā FC Nantes. 1992. gadā pievienojās Marseļas "Olympique", kuras sastāvā izcīnīja UEFA Čempionu līgas titulu. Nākamajā sezonā Desajī kopā ar AC Milan izcīnīja savu otro Čempionu līgas titulu divu gadu laikā. Vēlāk Desajī spēlēja Anglijas Premjerlīgas komandā Chelsea, kur bija arī komandas kapteinis. Savu karjeru noslēdza Katarā.
Francijas futbola izlases sastāvā Desajī uzvarēja 1998. gada FIFA Pasaules kausā un 2000. gada Eiropas čempionātā.
Sasniegumi
Marseille
Milan
Chelsea
Al-Gharafa
Francija
Nīgrande
Nīgrande ir ciems Saldus novada Nīgrandes pagastā, pagasta centrs. Izvietojies Ventas kreisajā krastā pie Laurupītes ietekas pie autoceļa P106 53 km no novada centra Saldus un 171 km no Rīgas.
Vēsture
Nīgrande ir sena apdzīvota vieta Lietuvas pierobežā. Ap 1500. gadu Nīgrandes teritorijā nonāca lēnī Johanam Pīlem, kurš izveidoja šeit vairākas muižas — Nīgrandi, Dziras un Meldzeri. Ventas krastā, attīstoties saimnieciskajai darbībai, izveidojās ciems, kas 1553. gadā ieguva tirgus tiesības. To nosauca par Pīlesmiestu (Pila, Pilesme). Miestā dzīvoja ap 300 iedzīvotāju un nodarbojās ar amatniecību un robežtirdzniecību. 1656. gadā Pīlesmiests ieguva pilsētas tiesības. Ar laiku miests panīka un to 1754. gadā pievienoja Nīgrandes (Niegranden) muižai. Padomju laikā Nīgrande bija kolhoza «Straume» (vēlāk — starpkolhozu apvienības «Nīgrande») centrs. Nīgrandē atrodas pagasta pārvalde, pamatskola, bērnudārzs, bibliotēka, luterāņu baznīca (pirmā koka baznīca celta 1663. gadā; mūra baznīca no 1775. gada).
Uz ziemeļrietumiem no Nīgrandes mežā pie Skrundas autoceļa līdz Padomju armijas izvešanai atradās PSRS raķešu bāze (29. raķešu divīzijas 344. raķešu pulka 1. diviziona pozīcijas).
Pulkveža Oskara Kalpaka iela
Ielu savienojumi
Pulkveža Oskara Kalpaka iela ir savienota ar šādām ielām:
Vēsture
Jau 17. gadsimta vidus Jelgavas kartēs paralēli Pētera ielai atrodama arī Pāvila iela. Iela sākās pie Svētās Annas baznīcas krustojumā ar Lielo ielu un beidzās pie pilsētas vaļņu Mazajiem vārtiem (tagadējā krustojumā ar Raiņa ielu), aiz kuriem sākās Zaļās muižas — Tērvetes lielceļš. Pilsētas vārtu tuvumā atradās Diakonisu slimnīca, kur aprūpēja acu slimniekus, slimniekus ar lipīgām slimībām, kā arī nabagos un nespējniekus. Pēc 1921. gada no Upes ielas uz Pāvila ielu 16 pārcēla pilsētas slimnīcu, bet 1935.—1937. gadā uzcēla jaunu slimnīcas galveno ēku.
1924. gada augustā iela ieguva Pulkveža Oskara Kalpaka ielas nosaukumu un to pagarināja aiz krustojuma ar Vaļņu ielu līdz Dārza ielai. Pēc Latvijas okupācijas 1940. gada 27. augustā ielu pārdēvēja par Slimnīcas ielu. Pēc Otrā pasaules kara ielu pagarināja līdz Rūpniecības ielai.
Atmodas kustības laikā 1998. gada martā tai atjaunoja Pulkveža Oskara Kalpaka ielas nosaukumu.
Natālija Konopļova
Natālija Konopļova (ru; dzimusi, mirusi ) bija PSRS un Krievijas starptautiskā sieviešu lielmeistare šahā (WGM, 1976) un ekonomiste. Pirmos panākumus guvusi PSRS meiteņu čempionātos: 1959. gads — 1. vieta; 1960. gads — 2.—3. vieta; 1961. gads — 1.—2. vieta; 1962. gads — 2.—3. vieta; Bijusi KFPSR (1964) un Maskavas (1970) čempionātu uzvarētāja. Astoņu PSRS čempionātu (1964—1972) dalībniece. Labākie rezultāti 1967. un 1972. gads — 2.—4. vieta, 1969. gads — 4. vieta, 1970. gads — 3. vieta.
Pasaules čempiones nosaukuma izcīņas ciklu dalībniece: 1971. un 1973. gadā.
Ģimenes un bērnu Konopļovai nebija, pēdējos mūža gadus dzīvojusi viena savā Maskavas dzīvoklī. Mirusi pēc spēcīgas apsaldēšanās.
Frīdrihs fon Bergs
Frīdrihs Vilhelms Remberts fon Bergs (,, 1794-1874) bija vācbaltiešu virsnieks, ģeodēzists un politiķis, Sangastes, Beļavas muižas (Kortenhof) un vairāku citu muižu īpašnieks. Somijas ģenerālgubernators (1854–1861), Polijas vietvaldis (1863–1874), Krievijas impērijas armijas feldmaršals (1866).
Dzīvesgājums
Cēlies no fon Bergu dzimtas. Dzimis 1794. gada 26. maijā Sangastes muižā pie Valgas (tagad Igaunijas dienvidos). Mācījās Tērbatas guberņas ģimnāzijā, no 1810. gada studēja Tērbatas universitātes filozofijas fakultātē. Pēc 1812. gada kara sākuma viņš iestājās Liepājas kājnieku pulkā un piedalījās Ķekavas kaujā, pirms kuras viņš esot pārģērbies par latviešu zemnieku un izlūkojis pretinieka pozīcijas.
Skaista (upe)
Skaista ir Daugavas labā krasta pieteka Krāslavas novadā. Sākas no Skaista ezera uz Krāslavas un Skaistas pagastu robežas. Tek galvenokārt dienvidu—dienvidrietumu virzienā. Atsevišķos posmos upes gultne regulēta. Lielākā pieteka — Soļanka.
Upi šķērso dzelzceļa līnija Daugavpils—Indra un autoceļš A6. Lielākā apdzīvotā vieta krastos ir Krāslava.
Frīdrihs fon Bergs
Dzīvesgājums
Polijas-Lietuvas Novembra sacelšanās laikā 1831. gadā viņš piedalījās vairākās kaujās pret sacelšanās dalībniekiem un viņu paaugstināja par ģenerālleitnantu un Krievijas armijas ģenerālštāba priekšnieku Polijā. 1843. gadā viņu iecēla par Krievijas armijas infantērijas ģenerāli un ķeizariskā ģenerālštāba ģenerālkvartīrmeistaru (генерал-квартирмейстер). 1849. gada Ungārijas sacelšanās laikā viņš pārstāvēja Krievijas diplomātiskās intereses Vīnes galmā, kur viņu iecēla Austrijas impērijas grāfa kārtā.
Krimas kara laikā ģenerālis fon Bergs vadīja Igaunijas piekrastes, pēc tam, kā Somijas ģenerālgubernators, Somijas aizsardzību pret Lielbritānijas flotes uzbrukumiem. Par panākumiem šajā postenī viņam 1856. gadā piešķīra Sangastes grāfa titulu.
Miris 1874. gada 18. janvārī brauciena laikā uz Pēterburgu. Apglabāts dzimtas kapličā Beļavas muižas parkā.
Pēcnācēji
Frīdrihs fon Bergs adoptēja savus brāļadēlus, kuri mantoja viņa grāfa titulu:
Piemiņa
Fon Bergu dzimta 1790. gadā (pēc citiem avotiem 1765. gadā) Beļavas muižas parkā uzcēla kapliču – panteonu. Kapliču apņēma divas apaļas terases ar laukakmeņu sienām.
Pēc Otrā pasaules kara kapliča pilnīgi izdemolēta un izrakņāta. Mūsdienās saglabājušies kaili kapličas ķieģeļu mūri ar kupolpārsegumu, uz augšējās terases atrodamas haotiski samestas kapu plāksnes un bedres. Blakus kapličai muižas parkā izmētāti fasādes un ieejas dekoratīvie elementi un detaļas.
Valentiniāns III
Valentiniāns III (la, (419—455) bija Rietumromas impērijas imperators no 425. līdz 455. gadam. Bijis tuvs radinieks vairākiem citiem imperatoriem. Viņa tēvs bija Romas ģenerālis un imperators Konstancijs III, vectēvs no mātes puses bija imperators Teodosijs I, savukārt vecvectēvs bija imperators Valentiniāns I. Valentiniāns III kļuva par valdnieku 6 gadu vecumā, un ir imperators ar vienu no garākajiem valdīšanas laikiem impērijas vēsturē. Tomēr viņa valdīšanas laikā turpinājās pakāpenisks impērijas sairuma process, ko pastiprināja ietekmīgu ģenerāļu intrigas galmā, kā arī Lielās tautu staigāšanas procesi. Huņņi Atilas vadībā iebruka impērijas teritorijā un tikai ar lielām pūlēm tika sakauti.
Biogrāfija
Dzimis Ravennā dižciltīgā ģimenē. Viņa māte bija imperatora Honorija pusmāsa Galla Plasīdija, savukārt tēvs ietekmīgs ģenerālis un īsu brīdi arī imperators Konstancijs III. Pateicoties vecāku radurakstiem, Valentiniānam lielākā daļa tuvāko vīriešu kārtas radinieku bija bijuši Romas imperatori.
Pēc tēva nāves 421. gadā, kopā ar māti pārcelies uz Konstantinopoli pie sava brālēna Austrumromas imperatora Teodosija II. Māte gan drīz bija spiesta pamest Konstantinopoli un Valentiniāns tur palika viens. Pēc imperatora Honorija nāves 423. gadā Teodosijs II piešķīra Valentiniānam cēzara titulu, lai novērstu uzurpatora Joāna nākšanu pie varas Romā. Teodosijs arī apsolīja Valentiniānam savu meitu Licīniju par sievu (abi salaulājās 437. gadā, kad Valentiniānam palika 18 gadi). Ar Austrumromas impērijas atbalstu uzurpators Joāns tika sakauts apvienotā sauszemes un jūras militārajā kampaņā, un 425. gada 23. oktobrī Valentiniāns Romā tika pasludināts par augustu.
Valdīšana
Valdīšanas sākumā viņa māte Galla Plasīdija faktiski darbojās kā reģente un lielā mērā noteica impērijas politiku. Šo laiku raksturo aktīva politika un mēģinājumi stabilizēt situāciju impērijas provincēs. 425. gadā impērijas galms Ravennā spēja panākt vienošanās ar Itālijā esošajiem huņņiem, kas šeit bija ieradušies uzurpatora Joāna atbalstam, ka tie atstās Itāliju. Tā rezultātā impērija atguva kontroli arī par huņņu iepriekš kontrolēto Pannonijas Valeria provinci. Tas ļāva jaunieceltajam Rietumromas karaspēka komandierim Flāvijam Fēliksam pārstrukturizēt Donavas aizsardzības līnijas 427. un 428. gadā. Paralēli tika gūtas arī vairākas nozīmīgas uzvaras pār ģermāņiem. 426.-427. un 430. gadā Gallijā pret vestgotiem, kā arī 428. un 432. gadā pie Reinas pret frankiem.
Tomēr saglabājās vairākas būtiskas problēmas, kas apdraudēja visas Rietumromas impērijas pastāvēšanu. Pirmkārt jau dienvidaustrumu Gallijā saglabājās pastāvīga vestgotu klātbūtne un viņu pārvietošana vairs nebija iespējama. Otrkārt vandaļi Spānijā turpināja uzbrukumus Vidusjūras piekrastei un 429. gadā uzsāka iebrukumu Mauritānijas provincē. Visu šo teritoriju faktiska zaudēšana apgrūtināja valsts aparāta funkcionēšanu. Nodokļu slogs palika aizvien nepanesamāks, impērijas ietekme pasaulē strauji zuda, un līdz ar to arī samazinājās vēl atlikušo provinču lojalitāte.
Arī iekšpolitiski bija smaga situācija, jo norisinājās atklāta sāncensība un konkurence starp trim ģenerāļiem. Rietumromas impērijas galveno armijas komandieri magister militum Flāviju Fēliksu, armijas komandieri Āfrikā (magister militum per Africam) Bonifāciju un armijas komandieri Gallijā (magister militum per Gallias) Flāviju Aēciju. 427. gadā Flāvijs Fēlikss apsūdzēja Bonifāciju valsts nodevībā un pavēlēja atgriezties Itālijā. Bonifācijs atteicās to darīt un sakāva Fēliksa sūtīto armiju. Sakautais Fēlikss nespēja pretoties Aēcijam, kas ar imperatora mātes Gallas Plasīdijas atbalstu 429. gadā stājās viņa vietā kā impērijas karaspēka komandieris. 430. gadā Fēlikss tika nogalināts. Galla Plasīdija nosūtīja pret dumpīgo Bonifāciju jaunu armiju ģenerāļa Sigisvulta vadībā, kas guva uzvaru pār Bonifācija spēkiem. Rezultātā Bonifācijs panāca vienošanos ar vandaļiem par Āfrikas provinču sadalīšanu savā starpā. Impērijas galms Ravennā bija ļoti norūpējies par šādu notikumu pavērsienu un apņēmībā pa katru cenu saglabāt kontroli pār Āfrikas provincēm, izlēma meklēt izlīgumu ar Bonifāciju, kurš 430. gadā bija ar mieru atkārtoti zvērēt uzticību imperatoram un cīnīties pret vandaļu valdnieku Geiseriku. Tomēr jau 431. gadā Bonifācijs tika sakauts un aizbēga uz Itāliju. Tikmēr Aēcija ietekme bija pieaugusi tiktāl, ka kļuva bīstama un Galla Plasīdija atņēma viņam karaspēka komandiera titulu, un piešķīra to Bonifācijam. Izcēlās īss pilsoņu karš, kur 432. gadā Ravennas kaujā Bonifācijs sakāva Aēciju, bet pats mira no ievainojuma. Sakautais Aēcijs aizbēga pie huņņiem un ar viņu spiedienu panāca, ka impērijas galms 434. gadā atjauno viņu amatā. Tā rezultātā impērija bija spiesta noslēgt mieru ar vandaļu valdnieku Geiseriku. Vandaļi paturēja visus savu iekarojumus Āfrikā, bet bija spiesti maksāt impērijai kompensāciju. Arī huņņiem tika piešķirtas jaunas teritorijas Pannonijā.
No 436. līdz 439. gadam Aēcijs bija ļoti aizņemts Gallijā, kur ar mainīgām sekmēm, norisinājās cīņas ar vestgotiem, frankiem un burgundiešiem. Tā rezultātā vandaļi Āfrikā nesastapa nopietnu pretestību un uzsāka pilna mēroga uzbrukumu, kas noslēdzās ar Kartāgas krišanu 439. gadā. Tas bija milzīgs trieciens impērijai, jo šo bagāto provinču nodokļi un labība lielā mērā uzturēja visu impēriju.